Veľký Krtíš

**Veľký Krtíš** je mesto ležiace v Banskobystrickom kraji, na juhu Slovenska.

## Polohopis
Veľký Krtíš sa nachádza na hranici Hontu a Novohradu, v údolí riečky Krtíš, na rozhraní Krupinskej planiny a Ipeľskej kotliny (podcelku Juhoslovenskej kotliny). Križuje sa tu cesta I/75 (DudinceLučenec) s II/527 (SenohradSlovenské Ďarmoty). Lučenec je vzdialený  východným smerom, Zvolen  severne, Krupina  severozápadne a hraničný prechod v Slovenských Ďarmotách je vzdialený  južne.

### Časti mesta
* *Základné sídelné jednotky*: Stred, Širina, Dúbrava, Veľký Krtíš – sídlisko, Ďulov Dvor – Mútnice, Pozdĺž Krtíšskeho potoka, Banštiak, Kopaničky – Horné lúky, Priemyselný obvod, Pri Viničkách, Veľký Krtíš – sever
* Centrum
* Stred 1, Stred 2
* IBV Západ
* IBV Sever

### Ulice
A. H. Škultéthyho, B. Nemcovej, Č. Armády, Družobná, Duklianska, Dúbravská, I. Madácha, J. A. Komenského, J. Kráľa, Lučenská, Ľ. Štúra, Mierová, Mikszáthova, Mládežnícka, M. R. Štefánika, Námestie A. H. Škultétyho, Nemocničná, Novohradská, Okružná, Pionierska, P. O. Hviezdoslava, Poľná, Písecká, SNP, Tučekova, Venevská, Vinohradnícka, Za Parkom, Záhradná, Železničná, Školská

### Vodné toky
Cez Veľký Krtíš preteká rieka Krtíš. Tečie severojužným smerom od Modrého Kameňa až po južnú hranicu katastrálneho územia mesta, odkiaľ pokračuje až po sútok s Ipľom v južnej časti okresu.

### Vodné plochy
* rybník Sklabiná
* rybník Nenince
* rybník Želovce
* časť rybníku Ľuboreč
tieto vodné plochy sú mimo územia Veľkého Krtíša, ale sú v okrese Veľký Krtíš.

## Symboly obce
**Erb mesta** symbolizuje hlavné tradičné zamestnanie obyvateľstva – baníctvo, poľnohospodárstvo. V zelenom štíte, v centrálnej časti poľa sú dve prekrížené banícke kladivká čiernej farby, po stranách obklopené dvoma zlatými obilnými klasmi so skríženými byľami v päte štítu.
Vlajka mesta vychádza z farieb erbu, ktorá má pomer strán 2:3 a je ukončená zástrihom tzv. lastovičím chvostom, siahajúcim do jednej tretiny jej dĺžky. Je zelenej farby s prekríženými symetrickými pruhmi. Tieto symboly mesto prijalo 19.8.1986.

## Názov
Samostný názov Krtíš sa prvýkrát uvádza v listine, vydanej kráľovskou kanceláriou dňa 9. septembra 1245. Z nej sa dozvedáme, že istý Martin Bán ešte pred tatárskym vpádom daroval rozsiahle majetky na juhu Slovenska šahanskému kláštoru a kráľ Belo IV. ich roku 1245 kláštoru opäť potvrdil. O pôvode slova Krtíš (Curtus) /lat.Curtus, Kurtus, Kurthes/ medzi historikmi, lingvistami a ďalšími odborníkmi dosiaľ niet jednoznačnej zhody a jeho riešenie zostáva i naďalej otvoreným problémom.

## Dejiny
Najstaršie hodnoverné zachované písomné správy o Veľkom Krtíši sú už z druhej tretiny 13. storočia. Nie je to neskoro, lebo u nás, ale i v okolitých krajinách sa začínajú pravidelnejšie a vo väčšom počte vydávať listiny až od 13. storočia. Počas písomne doloženého obdobia vývoja prežil Veľký Krtíš niekoľkokrát roky rozkvetu, ale aj roky nepriazne a úpadku. Tatárske plienenie v polovici 13. storočia, po ktorom roku 1245 pôvodne služobnícka osada kráľovského hradu a stoličného sídla Novohrad začala zapĺňať prázdne stránky vlastnej histórie. Obec sa nachádzala na trase v stredoveku významnej dopravnej obchodnej tepny, známej ako „Veľká cesta“. V 16. – 17. storočí bolo územie vystavené násiliu osmanských hord a uhorských stavovských povstaní. V rokoch 1554 – 1593 bola obec Veľký Krtíš poplatná Turkom a začlenená do novohradského sandžaku. V polovici 17. storočia zničená a vyľudnená až do roku 1680. Priaznivejší vývoj osídlenia Veľkého Krtíša možno zaznamenať po zrušení poddanstva v 19. storočí. V rokoch 1854 – 1864 sa začína rozvoj miestneho baníctva, otvorením prvých hnedouhoľných baní v chotároch obcí Malý a Veľký Krtíš miestnymi zemepánmi Andrejom Meššom, Viliamom Sebastianim a spol. Celková nová etapa vývoja Veľkého Krtíša a zároveň aj jeho širšieho okolia začala po roku 1945, kedy sa obnovila ťažba hnedého uhlia, najskôr v Malých Stracinách, od roku 1948 v Pôtri a od roku 1962 v závode Dolina pri Veľkom Krtíši. V roku 1950 vo Veľkom Krtíši začali stavať banícke mestečko, tzv. sídlisko. Rok 1960 priniesol útlm ťažby v uhoľných baniach a stagnáciu po zrušení okresu Modrý Kameň a pripojení jeho územia k väčším územným celkom. Upadal hospodársky i kultúrny život. V roku 1968 sa rozhodlo o obnovení okresu, ktorého sídlom bol určený Veľký Krtíš, spĺňajúci predpoklady ďalšieho rozvoja osídlenia. Rozvíjali sa ďalšie priemyselného odvetvia. Popri baníctve to bol strojársky, textilný, potravinársky priemysel, stavebníctvo a iné.

## Ďulov Dvor
Ide o bývalý poľnohospodársky veľkostatok v katastri mesta Veľký Krtíš založení v 18. storočí, ktorý sa pôvodne nazýval *Gyulaház*. V roku 1913 tu žilo 49 obyvateľov. Výraznejší nárast počtu obyvateľov nastal až v polovici 20. storočia v dôsledku presídľovania obyvateľov z Oravy. Dňa 19. marca 1942 sa sem prisťahovalo sedem rodín, spolu 29 dospelých a 48 detí, prevažne z obce Ústie nad Oravou, ktorá mala byť zatopená pri výstavbe Oravskej priehrady. Osada sa následne začala označovať aj ako *Oravský dvor*. Osídlenci sa náhle dostali medzi najväčšími vlastníkmi pôvdy v obci. V roku 1945 bol jeden z nich, Štefan Gašperák, menovaný za člena MNV. Rast katolíckej komunity viedol k výstavbe rímskokatolíckeho kostola Narodenia Panny Márie, ktorý bol slávnostne vysvätený v roku 1948. Rodiny oravského pôvodu dodnes vlastnia väčšinu domov v tejto osade na juhovýchodnom okraji mesta.

## Politika
### Mestské zastupiteľstvo
Mestské zastupiteľstvo je zastupiteľský zbor mesta zložený z poslancov zvolených v priamych voľbách obyvateľmi mesta na štyri roky. Funkčné obdobie mestského zastupiteľstva sa končí zložením sľubu poslancov novozvoleného mestského
zastupiteľstva.

Mestské zastupiteľstvo Mesta Veľký Krtíš pozostáva z 15 poslancov.

Volebný obvod č. 1 – 4 poslanci. 
Do volebného obvodu patria ulice:
A. H. Škultétyho – rodinné domy, Domov dôchodcov a domov sociálnych služieb, Št. Tučeka, Janka Kráľa, Vinohradnícka, Lučenská – rodinné domy, B. Nemcovej, Poľná, Za parkom

Volebný obvod č. 2 – 5 poslanci. 
Do volebného obvodu patria ulice:
P.O. Hviezdoslava, Lučenská orient. čísla 79 – 91, Ľ. Štúra, Červenej armády, Družobná,
Dúbravská cesta, Duklianska, Mládežnícka, Pionierska, Záhradná, Lučenská – Ďulov dvor,
Novohradská, Pálovická cesta

Volebný obvod č. 3 – 6 poslanci. 
Do volebného obvodu patria ulice:
Banícka, I. Madácha, Mierová, Školská, SNP, Nám. A. H. Škultétyho, Nemocničná, Venevská, Za poštou, Okružná, Mikszáthova, A. H. Škultétyho orient. č. 2 – 14, Písecká, Osloboditeľov, M. R. Štefánika, J.A. Komenského, Trhovnícka

## Obyvateľstvo
### Národnostné zloženie (2021)
* Slovenská národnosť – 84,5%
* Maďarská národnosť – 4,8%
* Česká národnosť – 0,7 %
* Rómska národnosť – 0,4%
* Ukrajinská národnosť – 0,3 %
* nezistená národnosť — 9%

### Náboženské zloženie
* rímskokatolíci – 54,26 % 
* bez vyznania – 21,58 % 
* evanjelici a.v. – 16,00 % 
* gréckokatolíci – 0,34 %
* pravoslávni – 0,16 %

## Kultúra a zaujímavosti
### Pamiatky
* Evanjelický kostol, pôvodne baroková halová stavba s predstavanou vežou z roku 1770. Prvá sakrálna stavba vo Veľkom Krtíši je doložená už v roku 1435, dnešný kostol stojí na jej mieste. Súčasný kostol prešiel prestavbou v roku 1841, keď bola pristavaná veža a kostol celkovo získal dnešnú klasicistickú podobu. Interiér kostola je zaklenutý pruskou klenbou. Nachádza sa tu rokokovo-klasicistický oltár, stĺpová architektúra s obrazom Ukrižovaný z roku 1773, dar Daniela Tihányho. Ďalšie obrazy sú z dielne L. Kubányiho, Sen Jakubov, Povýšenie medeného hada na púšti a Obetovanie Izáka. Kazateľnica so sochami evanjelistov pochádza z rovnakého obdobia, podobne aj rokoková krstiteľnica. Fasády kostola sú hladké s oknami so segmentovými záklenkami a šambránami. Veža je členená kordónovými rímsami a lizénami, ukončená barokovou helmicou s laternou. V tomto kostole bol v roku 1847 pokrstený maďarský spisovateľ Kálmán Mikszáth, čo pripomína pamätná tabuľa.

* Kúria rodu Ambrózy, jednopodlažná trojtraktová pôvodne renesančná stavba na pôdoryse obdĺžnika s manzardovou strechou, z konca  17. storočia. Na začiatku 19. storočia bola rozšírená. Od roku 1850 bol vlastníkom kúrie rod Sebastiani. V roku 1955 bola upravovaná. Fasáde dominuje trojosový vstupný portikus členený iónskymi stĺpmi.

Veľký Krtíš - Evanjelický kostol a fara.jpg|Evanjelický kostol
Veľký Krtíš - Evanjelický kostol-1.jpg
Veľký Krtíš - Evanjelický kostol-2.jpg
Veľký Krtíš - Evanjelický kostol.jpg
Veľký Krtíš - Pamätná fara.jpg|Pamätná fara s tabuľou Augusta Horislava Škultétyho


* Evanjelická fara, jednpopodlažná stavba, Fasáde dominuje stredný rizalit ukončený trojuholníkovým štítom. Na fasáde je umiestnená pamätná tabuľa A. H. Škultétyho z roku 1927.

Veľký Krtíš - Pamätná fara.jpg|Pamätná fara s tabuľou A. H. Škultétyho
Veľký Krtíš - pamätná tabuľa - A. H. Škultéty.jpg


* Dom kultúry, dvojpodlažná modernistická stavba na pôdoryse štvorca z rokov 1964 – 1974. Autorom projektu z rokov 1956 – 1964 je významný český architekt Karel Prager. Pomerne citlivou úpravou prešiel v roku 2020. Dvoria ju na sebe uložené dve horizontálne hmoty, so zdôraznením rastru stavebnej konštrukcie s travertínovým obkladom. Hmota sály javiska tvorí vystupujúci vertikálu s omietkovým povrchom a dominantným bronzovým reliéfom troch múz.

Veľký Krtíš - Kultúrny dom -1.jpg|Kultúrny dom 
Veľký Krtíš - Kultúrny dom -2.jpg
Veľký Krtíš - Kultúrny dom -3.jpg
Veľký Krtíš - Kultúrny dom -01.jpg


### Knižnica
Hontiansko-novohradská knižnica A.H. Škultétyho je verejná knižnica s regionálnou pôsobnosťou. Sídli v Kultúrnom dome.

### Divadlo
V meste Veľký Krtíš sa nenachádza žiadne divadlo, ale divadelné predstavenia sa hrajú v Kultúrnom dome na Námestí A. H. Škultétyho.

#### Pomníky
Na námestí A. H. Škultétyho sa nachádza pomník a busta Augusta Horislava Škultétyho.
Na nádvorí 1. ZŠ sa nachádza pomník a busta Vsevoloda Čechoviča.

### Parky
Medzi ulicami Venevská, Okružná, Mikszáthova, Škultétyho a Za parkom sa nachádza park Hôrka.

### Šport
* Futbalový štadión Baník a klub MFK Baník Veľký Krtíš
* Basketbalovo-tenisová hala Veľký Krtíš
* Plavecký klub Veľký Krtíš (PKVK)
* 4 tenisové kurty a TK Elán Veľký Krtíš
* Volejbalový klub POLAR Veľký Krtíš
* Malý zimný štadión

### Pravidelné podujatia
* Banícky jarmok
* Jánsky jarmok
* Katarínsky jarmok
* Vianočné trhy
* VK fest
* Vinobranie
* Beh Ulicami Mesta Veľký Krtíš
* Beh Vinicami

## Doprava
Vo Veľkom Krtíši sa križuje cesta I/75 (DudinceLučenec) s II/527 (SenohradSlovenské Ďarmoty). V meste je ukončená železničná trať Lučenec – Kalonda – Ipolytarnócz (MAV) – Veľký Krtíš, na ktorej je v súčasnosti prevádzkovaná len nákladná doprava.

## Školstvo
*Materské školy:*
* MŠ – ul. P. O. Hviezdoslava
* MŠ – ul. Poľná
* MŠ – ul. SNP
* MŠ – ul. Červenej armády

*Základné školy:*
* Základná škola – ul. J. A. Komenského
* Základná škola – Nám A. H. Škultétyho
* Základná škola – ul. Poľná

*Stredné školy:*
* Gymnázium A. H. Škultétyho – má 4-ročné aj 8-ročné štúdium. Názov aj 8-ročné štúdium má od 90-ych rokov. Pri škole pôsobí jazyková škola a lokálna CISCO networting akadémia zameraná na vzdelávanie v oblasti sieťových technológií.
* Stredná odborná  škola – vznikla spojením Stredného odborného učilišťa (strojníctvo, elektronika) a Strednej priemyselnej školy (strojníctvo, elektrotechnika a technicko-informatické služby v elektrotechnike – TIS). V súčasnosti je zapojená do MSITA, 40UP a rôznych iných projektov.

*Ostatné školské zariadenia:*
* Základná umelecká škola
* Centrum voľného času
* Školská jedáleň a školská kuchyňa (pre MŠ)
* Osobitná škola

## Osobnosti mesta
náhľad|August Horislav Škultéty
### Rodáci
* Martin Hamaliar (* 1783 – † 1835), náboženský spisovateľ
* Jám Maróthy (* 1814 – † 1864), evanjelický farár, pedagóg, spisovateľ
* August Horislav Škultéty (* 1819 – † 1892), evanjelický farár, spisovateľ štúrovskej generácie, etnograf
* Miroslav Baček (* 1970), futbalista 
* Marek Penksa (* 1973), fubalista
* Róbert Semeník (* 1973), fubalista
* Lucia Eggenhofferová (* 1977), poetka
* Slavomíra Sľúková (* 1981), atlétka
* Peter Cmorík (* 1980), spevák

## Referencie

## Pozri aj
* Zoznam kultúrnych pamiatok vo Veľkom Krtíši

## Iné projekty

## Externé odkazy
* 
* Najkrajší kraj– turistické atrakcie v meste
* Okres VK– história a pozoruhodnosti mesta


Kategória:Okres Veľký Krtíš
Kategória:Mestá na Slovensku